Document ID: 32004D0660

32004D0660
L 301/55
SLUŽBENI LIST EUROPSKE UNIJE
ODLUKA KOMISIJE
od 5. srpnja 2004.
o stajalištu Komisije u pogledu izmjena Dodataka Prilogu 6. Sporazumu između Europske zajednice i Švicarske Konfederacije o trgovini poljoprivrednim proizvodima
(2004/660/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Odluku Vijeća i Komisije 2002/309/EZ, Euratom o Sporazumu o znanstvenoj i tehnološkoj suradnji od 4. travnja 2002. o sklapanju sedam sporazuma sa Švicarskom Konfederacijom (1), a posebno drugi podstavak njezinog članka 5. stavka 2.,
budući da:
(1)
Sporazum između Europske zajednice i Švicarske Konfederacije o trgovini poljoprivrednim proizvodima, dalje u tekstu: „Sporazum o poljoprivredi”, stupio je na snagu 1. lipnja 2002.
(2)
Člankom 6. Sporazuma o poljoprivredi osniva se Zajednički odbor za poljoprivredu koji je nadležan za provođenje Sporazuma o poljoprivredi i za osiguravanje njegovog nesmetanog djelovanja.
(3)
Člankom 11. Sporazuma o poljoprivredi predviđeno je da Zajednički odbor za poljoprivredu može odlučiti o izmjeni priloga 1. i 2., te dodataka drugih priloga Sporazumu.
(4)
Treba odrediti stajalište Zajednice u vezi s izmjenama dodataka koje Komisija zauzima u Zajedničkom odboru za poljoprivredu.
(5)
Mjere predviđene ovom Odlukom u skladu su s mišljenjem Stalnog odbora za sjeme i reprodukcijski materijal u poljoprivredi, vrtlarstvu i šumarstvu,
ODLUČILA JE:
Članak 1.
Stajalište Zajednice koje Komisija zauzima u Zajedničkom odboru za poljoprivredu utvrđeno člankom 6. Sporazuma između Europske zajednice i Švicarske Konfederacije o trgovini poljoprivrednim proizvodima zasniva se na prijedlogu Odluke Zajedničkog odbora za poljoprivredu koji je priložen ovoj Odluci.
Članak 2.
U skladu s poslovnikom Zajedničkog Odbora za poljoprivredu, ovaj nacrt Odluke potpisuju u ime Europske zajednice:
-
Michael Scannell, vršitelj dužnosti voditelja delegacije za poslove u nadležnosti Opće uprave za zdravlje i zaštitu potrošača;
-
Hans-Christian Beaumond, vršitelj dužnosti tajnika Zajedničkog odbora za poljoprivredu.
Članak 3.
Ova Odluka Zajedničkog odbora za poljoprivredu objavljuje se u Službenom listu Europske unije nakon usvajanja.
Sastavljeno u Bruxellesu 5. srpnja 2004.

Labels: 3
18
15
5